המושב שדה אילן הינו מושב דתי המשתייך למועצה האזורי גליל תחתון. שמו של המושב ניתן לו במטרה לציין את זכרו של הרב מאיר בר-אילן‏, ובדומה לשם העברי של סג'רה - "אילנייה". המושב נוסד בשנת 1949 בידי חברי הקבוצה "מצפה-הגליל", שישבו בהכשרה באדמות חוות סג'רה השוכנת בסמוך למושב. במושב התגוררו אז כ-35 משפחות עם כ-40 ילדים. לאחר מספר שנים הצטרפו למושב כ-10 משפחות במסגרת התנועה מן העיר אל הכפר. כשאר היישובים באזור הגליל התחתון, סבל שדה אילן מחוסר מים וממצב כלכלי קשה. בשנת 1963 הוחלט להשיב את המושב, יחד עם המושבים השכנים, לטיפול מחלקת ההתיישבות של הסוכנות היהודית. המושב יצא להרחבה רק בשלהי שנות ה-70, כחלק מתהליכי הפיתוח ביישובי האזור. כיום חיים במושב כ-550 תושבים.
פעוטון וגן: במושב. בי”ס יסודי: אזורי –ממ”ד “יד ששון” בקיבוץ לביא. חטיבה ותיכון: אולפנית טבריה- לבנות. ישיבה תיכונית טבריה- לבנים. ילדי הישוב והנוער נהנים מפעילות של תנועת בני עקיבא. במושב רכז חינוכי ובנות שירות לאומי הלוקחים חלק בפעילויות ההדרכה במערכת החינוך הבלתי פורמאלית. כמו כן ישנם חוגים מגוונים לילדים בגילאים שונים, במסגרת הישוב והמועצה המשתנים מעת לעת.
תושבי שדה אילן מתפרנסים מחקלאות – פלחה, מטעי זיתים ומכון תערובת משותפים, רפת חלב, צאן ועוד. כמו כן רבים עובדים מחוץ למושב באזורי התעסוקה שבאזור.
מרפאה, גן משחקים, צרכנייה, בית כנסת, מקווה טהרה, ספריה, תחנת דלק.
במושב שדה אילן מתקיימים חיי קהילה פעילים, מגוונים ופתוחה, המציעים פעילויות תרבות ופנאי לכל הגילאים, המתבססים על חינוך לערכים ועשייה. בנוסף נהנים בני המושב ממגוון אירועי תרבות ופנאי המאורגנים על ידי המועצה האזורית גליל תחתון.